钦定古今图书集成/明伦汇编/闺媛典/第214卷 > 王兆宁继妻许氏
## 钦定古今图书集成/明伦汇编/闺媛典/第214卷 > 王兆宁继妻许氏

按《真定县志》：“许氏，山东布政王藻子，赠礼部员外王兆宁继妻。年十八归王，妇道无缺。宁早亡，氏年二十，
矢志苦节，事姑尽孝。抚前室子锺庞，爱如己出。躬执
纺绩，课诵读，灯火荧荧，每夜分不倦。及子成立，官中
翰，享诰封，荆布依然。历四十七年如一日。天启中旌
表。”